b'\n_START_ARTICLE_\nK\xc3\xa6mpefjergr\xc3\xa6s\n_START_SECTION_\nKendetegn\n_START_PARAGRAPH_\nK\xc3\xa6mpefjergr\xc3\xa6s (Celtica gigantea) er en gr\xc3\xa6sart med en tueformet v\xc3\xa6kst. Bladene er grundstillede og smalt linjeformede med fint tandet bladrand. Begge bladsider er h\xc3\xa5rl\xc3\xb8se og gr\xc3\xa5gr\xc3\xb8nne. De blomsterb\xc3\xa6rende skud er betydeligt h\xc3\xb8jere end tuens blade. Blomsterne findes endestillet i l\xc3\xb8se toppe, som bliver siddende vinteren over. Disse str\xc3\xa5 f\xc3\xa5r en guldgul h\xc3\xb8stfarve. Blomstringen foreg\xc3\xa5r i marts-april, og de enkelte blomster er st\xc3\xa6rkt reducerede, som det er normalt blandt gr\xc3\xa6sserne. Fr\xc3\xb8ene er n\xc3\xb8dder._NEWLINE_Rodsystemet er kraftigt og b\xc3\xa5de dybtg\xc3\xa5ende og vidt udbredt._NEWLINE_K\xc3\xa6mpefjergr\xc3\xa6s n\xc3\xa5r en h\xc3\xb8jde og bredde i tuen p\xc3\xa5 ca. 75 cm, mens de blomsterb\xc3\xa6rende st\xc3\xa6ngler kan n\xc3\xa5 h\xc3\xb8jder p\xc3\xa5 200 cm.\n_START_SECTION_\nHjemsted\n_START_PARAGRAPH_\nK\xc3\xa6mpefjergr\xc3\xa6s er udbredt p\xc3\xa5 den Iberiske halv\xc3\xb8, Balearerne og i Nordafrika. Arten h\xc3\xb8rer hjemme i t\xc3\xb8rre bjergomr\xc3\xa5der med sandet og svagt sur jordbund. Parque Nacional de Monfrag\xc3\xbce y \xc3\x81rea de Influencia ligger ligger i det sydvestlige Spanien, dvs. mellem Plasencia og Caceres. Omr\xc3\xa5det ligger mest i h\xc3\xb8jder lidt under 600 m. Jordbunden er por\xc3\xb8s og ret sur. Der kommer gennemsnitligt ca. 750 mm nedb\xc3\xb8r om \xc3\xa5ret, men deraf n\xc3\xa6sten intet om sommeren (under 5%). Det giver en t\xc3\xb8rketid p\xc3\xa5 2-5 m\xc3\xa5neder, der slutter i oktober. Temperaturgennemsnittet ligger mellem \xe2\x80\x93 1 og +40 grader. Under disse vilk\xc3\xa5r findes arten her sammen med bl.a. almindelig asparges, almindelig bl\xc3\xa5munke, almindelig draphavre, almindelig hjulkrone, almindelig hyld, almindelig h\xc3\xb8r, almindelig klokkeskilla, almindelig kristtorn, almindelig myrte, almindelig n\xc3\xa6ldetr\xc3\xa6, almindelig sandl\xc3\xb8g, almindelig slangehoved, almindelig s\xc3\xa6beurt, almindelig vedbend, almindelig vin (vildform), bjergmandstro, buskkortl\xc3\xa6be, enkeblomst, etruskisk gedeblad, farvekrap, filtbladet kongelys, fransk l\xc3\xb8n, gul l\xc3\xa6bel\xc3\xb8s, gul rundb\xc3\xa6lg, hvid stenurt, h\xc3\xb8sthvidblomme, h\xc3\xa5ret flitteraks, jernurtsalvie, jomfru i det gr\xc3\xb8nne, karryplante, kermeseg, klokkeensian, klokkeskovranke, korkeg, korngladiolus, kornvalmue, krinolinenarcis, l\xc3\xa6gejernurt, middelhavsene, middelhavsprydl\xc3\xb8g, musetorn, oliven, orkidenarcis, palmebladet anemone, pilealant, pinje, polejmynte, porrel\xc3\xb8g, portugisisk laurb\xc3\xa6rkirseb\xc3\xa6r, portugisisk sporebaldrian, portugisisk vibe\xc3\xa6g, pyren\xc3\xa6isk eg, rapunselklokke, rosenl\xc3\xb8g, rosmarin, r\xc3\xb8del, sivnarcis, sl\xc3\xa5en, smalbladet ask, smalbladet lupin, sm\xc3\xa5bladet elm, sommerfuglelavendel, sort svalerod, spansk klokkeskilla, spansk visse, stilkeg, strandfyr, strandkrageklo, s\xc3\xb8lvpoppel, s\xc3\xb8lvpotentil, tr\xc3\xa6lyng, vellugtende gulaks, vild oliven, vild tulipan og \xc3\xa6gte kastanje'